b'\n_START_ARTICLE_\nI\'m Left, You\'re Right, She\'s Gone\n_START_PARAGRAPH_\n"I\'m Left, You\'re Right, She\'s Gone" er en komposition fra 1955 af Stanley Kesler og Bill (William E.) Taylor.Sangen er indspillet den 5. marts 1955 af Elvis Presley i studiet hos Sam Phillips\' pladeselskab Sun Records._NEWLINE_Sangen blev udsendt p\xc3\xa5 singleplade umiddelbart efter indspilningen. P\xc3\xa5 pladens anden side var sangen "Baby, Let\'s Play House" (Arthur Gunter). Singlen n\xc3\xa5ede 10. pladsen p\xc3\xa5 Countryhitlisten i USA, den h\xc3\xb8jeste placering nogensinde for en Presley-plade p\xc3\xa5 dav\xc3\xa6rende tidspunkt._NEWLINE_En alternativ version af "I\'m Left, You\'re Right, She\'s Gone", indspillet samme tid og sted, udsendtes i 1984 p\xc3\xa5 albummet A Golden Celebration, en 6-dobbelt LP-box udsendt kort f\xc3\xb8r Elvis Presleys 50 \xc3\xa5rs f\xc3\xb8dselsdag._NEWLINE_"I\'m Left, You\'re Right, She\'s Gone" udm\xc3\xa6rker sig ved at v\xc3\xa6re den f\xc3\xb8rste sang, som er skrevet til Elvis Presley og som han er den f\xc3\xb8rste, der indsynger. Alt, hvad han indtil da havde indspillet, var kopi-versioner af andre kunstneres sange, \xe2\x80\x93 noget som han i \xc3\xb8vrigt brugte flittigt gennem hele sin karriere. Det er samtidig den f\xc3\xb8rste indspilning med Elvis, hvor der medvirker en trommeslager, nemlig Jimmie Lott, der havde en kort karriere herefter inden han forsvandt ud i glemslen._NEWLINE_Sangens oprindelige titel var "You\'re Right, I\'m Left, She\'s Gone", men Elvis fandt det mere mundret at synge den anden version, og derved blev det. Melodien har sit udspring i en jingle, som florerede i amerikanske TV-reklamer p\xc3\xa5 den tid.'